Hagspár eru misvísandi nú sem oft áður , en sé miðað við spár Seðlabanka Íslands , Hagstofunnar og nú síðast OECD , þá verður einhversstaðar á bilinu -0,4 til 0,2 prósent hagvöxtur á þessu ári . Við blaðamenn gerum mikið af því að fjalla um hagtölur og það er eðilegt , í ljósi þess að þær eru oftar en ekki forsendur fyrir ákvörðunum stjórnmálamanna , fyrirtækja , stéttarfélaga og annarra sem að þeim koma . Ekki öll sagan En hagtölur segja ekki alla söguna og mikilvægt er að muna að hagvöxtur er bara einn mælikvarði af mörgum til að mæla efnahagslega þróun . Auglýsing Hagstofa Íslands birti á dögunum yfirlit um þróun í hagkerfinu sem gefur tilefni til að staldra við og velta því upp hvort hagkerfið sé að þróast með æskilegum hætti . Sérstaklega er það þróun í tækni - og hugverkageiranum , sem oft er nefndur bakbeinið í alþjóðlega hluta hagkerfisins , sem ætti að vekja stjórnvöld og fyrirtæki til umhugsunar . Á undanförnu ári hefur störfum í þessum geira fækkað um 2,5 prósent , eða um 400 . Samtals voru 13.300 störf skilgreind í þessum geira um mitt ár í fyrra en þau voru 12.900 á þessu ári . Það hefur því verið afturför , sé horft til þessara talna . Stjórnvöld hafa þó aukið við fjárfestingu í nýsköpun , með auknum framlögum í ívilnanir ýmis konar og rannsóknar - og tækniþróunarsjóði . En það er ekki það sem öllu skiptir , þó það sé jákvætt að meiri kraftur einkenni nú þessi mál en áður . Ísland hefur ekki mikla möguleika á því að skapa aðstæður fyrir uppbyggingu alþjóðlegs þekkingariðnaðar . Ástæðan er meðal annars smæðin og takmarkaðir möguleikar þegar kemur að fjármagni og þekkingu . Ein ástæðan er aðstaðan og ákjósanlegur jarðvegur , eins og víða er að finna í borgum þar sem best gengur að örva nýsköpun . Það sárvantar að nýta möguleika á því að efla rannsóknar - og þekkingarsamfélagið sem er hjartavöðvinn í mannauði landsins . Það er háskólasamfélagið . Þar ekki endilega aðalmálið að auka við fjármagn . Heldur ekki síður að styðja við samfélagslega þætti þess . Merkilegt er að hugsa til þess hversu stutt vegalengd er á milli Háskólans í Reykjavík og Háskóla Íslands . Það er líka merkilegt að þar á milli sé flugvöllur sem notaður er fyrir deyjandi innanlandsflug og síðan einkaþotur , þar sem boðið er upp á niðurgreiddan lúxus fyrir auðmenn ; að lenda inn í miðborginni og hafa það náðugt . Þetta er kjörlendi fyrir suðupott nýsköpunar og mannlífs í háskólasamfélagi , sem myndi glæða borgarsvæðið - það eina á Íslandi - miklu lífi . Það er færi þarna á því að búa til jarðveg fyrir frjóa hugsun frumkvöðla ; uppsprettu alþjóðageirans . Það sem hefur nú þegar risið í nágrenni við háskólanna , meðal annars rannsóknarsetur á sviði heilbrigðis - og lyfjavísinda og starfsstöðvar hugbúnaðarfyrirtækja , hefur haft mikil jákvæð áhrif á nærumhverfið og mun gera það inn í framtíðina . Ekki einkamál flugáhugafólks Deilurnar um flugvöllinn í Vatnsmýri mættu oftar snúast um þetta , sem minnst er á hér að ofan . Að svæðið sem í dag er lagt undir flugvöll sé í reynd eina svæðið á Íslandi sem tengir saman stærstu háskóla landsins , mannlífið í miðborginni og rannsóknar - og nýsköpunarstarf fyrirtækja og stofnanna í grennd , meðal annars á sviði heilbrigðisvísinda . Það er mikilvægt að muna að áhugafólk um flug á engan einkarétt á rökræðum um svæðið , eins og stundum mætti ætla af opinberri umræðu um Vatnsmýrina . Margt annað - og mun mikilvægara en flug - kemur upp í hugann þegar heildarmyndin á þessu svæði er skoðuð . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .